kardosdrur/scandi-wiki huggingface dataset:
Ham Der Hasse

Hasse Rømer, bedre kendt som Ham Der Hasse, er dancehallsanger og producer, fra Nørrebro, bosat i Aalborg.

Ham Der Hasse er udgivet på Kontrafon, Target Records og Run For Cover Records. Hasse er en del af Aalborg lydsystemet LHT Sound sammen med Mikael Melody, Skodkongen (Skong Don) og Selector Mad Doc og har været med til at starte LHTs eget label Stil & Facon.

Hasse har en lang musikalsk baggrund og udover dancehall producerer han også hip hop, jungle og boogie.
Blandt de mest kendte dancehallnumre er "Original Lyddreng", "Farlig" feat. Sukker Lyn, "Offentlig Transport" og "Stil og Facon".

Musikere fra Danmark
Politisk antropologi

Politisk antropologi er en antropologisk bevægelse, der forsøger at vise hvordan også samfund uden en stat kan have politiske problemstillinger. Feltet opstod som reaktion på forestillingen om at statsløse samfund er som politiske vakuum, der af nødvendighed har sin skæbne i opkomsten af staten.

Kolonial politisk antropologi 
Disciplinen har rødder i kolonial antropologi, hvor fx den britiske eller franske kolonimagt ønskede at forstå de afrikanske stammer, som de administrerede, for at kunne administrere dem mere effektivt. Siden har denne tidlige politiske antropologi, også kaldet strukturel funktionalisme, blevet peget ud som antropologi i kolonimagters tjeneste, og er af antropologer som Talal Asad blevet brugt som eksempel på orientalisme. De strukturelle funktionalister mente desuden, at samfund uden en stat var af lavere status, havde en grundlæggende mangel af en stat, der i sidste ende pegede fremad mod at opnå en stat. Denne måde at tænke en nødvendigt fremkridt mod staten kaldes også evolutionisme.

Samfund mod staten 
Den franske antropolog Pierre Clastres har siden forsøgt at vise hvordan et samfund uden stat kan have en egen politisk kultur og måder at behandle magt på, der aktivt afsværger og modsætter sig staten. Clastres bryder således med tidligere, konventionel politisk antropologi ved at nægte at tage forestillingen om et nødvendig fremskridt mod staten for givet. For Clastres er opkomsten af staten ikke et fremskridt, men et tab af nogle politiske mekanismer, der før havde formået at konstant afværge staten. Statsløse samfund er for Clastres nødvendigvis samfund mod staten.

Den forestillede stat 
Politisk antropologi nu til dags beskæftiger sig ikke kun med samfund uden en stat, men også med samfund med en stat. Visse politiske antropologer mener at staten ikke findes, andet end som en 'forestillet' ting, og at det er banale, hverdagsagtige ritualer som fx at gå hen til et bestemt kontor hver morgen eller at henvende sig til en person med særlige tegn på deres tøj, der opretholder denne forestilling.

Fodnoter 

Antropologi
Statskundskab
Politik
Otto er et næsehorn (animationsfilm)

Otto er et næsehorn er en 3-D-animeret familiefilm baseret på Ole Lund Kirkegaards fortælling om næsehornet Otto i bogen af samme navn fra 1972.

Filmen er en del af en trilogi, der foruden denne, også indeholder Orla Frøsnapper (2011) og Gummi T (2012). Trilogien er produceret af Crone Film.

Medvirkende 
 Lasse Kamper - Topper
 Nikolai Aamand - Viggo
 Asta Danielsson - Sille
 Lars Brygmann - Hr. Løwe
 Lars Knutzon - Holm
 Tommy Kenter - Politimesteren
 Bodil Jørgensen - Fru Flora
 Helle Dolleris - Fru Løwe
 Søs Egelind - Lærerinde
 Kaya Brüel - Toppers mor
 Tom Jensen - Toppers far
 Henrik Koefoed - Folmer
 Rebecca Brüel - Almanda
 Jens Jacob Tychsen - Zoodirektør

Referencer

Eksterne henvisninger 
 

Animationsfilm fra Danmark
Familiefilm fra Danmark
Film baseret på værker af Ole Lund Kirkegaard
Danske film fra 2013
Ludvig Sylow (DBU)

Ludvig Sylow (6. oktober 1861 i Korsør – 20. februar 1933 i København) var en dansk fodboldleder, der blandt andet var formand for Dansk Boldspil-Union (DBU) i perioden 1911 til 1918.

Ud over førsteholdskampe i cricket og fodbold for Kjøbenhavns Boldklub (KB) var Sylow en bærende organisatorisk kraft i klubben.

Karriere 
Sylow gik i 1877 på Sorø Akademi og var med til at indføre fodbold på skolen. I 1879 flyttede han til København hvor han blev tilknyttet Kjøbenhavns Boldklub fra Frederiksberg. Han spillede mange førsteholdskampe for klubben i tennis, cricket og fodbold. Ved siden af den aktive karriere, blev han involveret i det organisatoriske arbejde i klubben. I 1887 blev Ludvig Sylow kortvarigt formand for KB, da han bestred posten indtil 1888. Fra 1901 til 1906 blev han igen formand for klubben. I 1904 var Ludvig Sylow den danske repræsentant i den forsamling der stiftede verdensorganisationen FIFA.

I 1911 stillede Ludvig Sylow op til formandsvalget i Dansk Boldspil-Union. Han vandt valget og afløste den 22. april 1911 Albert Albertsen som formand for landets fodboldforbund. Sylow sad på formandsposten indtil 25. februar 1918, hvor han blev afløst af Louis Østrup. Han blev Ridder af Dannebrog i 1914.

Ludvig Sylow blev i 1878 ansat ved Post- og Telegrafvæsenet, avancerede til postekspedient i København 1886, "bevægelig postekspedient" 1893, og i 1914 blev han postkontrollør, hvilket han var til sin pensionering i 1931.

Ved sin død i 1933 havde Sylow efterladt hele sin arv til hjerteklubben KB.

Han er begravet på Bispebjerg Kirkegård, men gravstedet er nedlagt.

Referencer

Eksterne henvisninger 
 

Formænd for Dansk Boldspil-Union
Fodboldspillere fra Danmark
Cricketspillere fra Danmark
Fodboldspillere fra Kjøbenhavns Boldklub
Riddere af Dannebrog
Postfolk fra Danmark
Danskere i 1800-tallet
Danskere i 1900-tallet
Personer fra Korsør
Filantroper fra Danmark
Chevrolet Lacetti

Chevrolet Lacetti var en lille mellemklassebil fra den sydkoreanske bilfabrikant GM Daewoo.

Modellen er en omdøbt Daewoo Lacetti med ny kølergrill og nye logoer, som blev introduceret i forbindelse med at General Motors i 2005 besluttede at sælge alle Daewoo-biler i Europa under navnet Chevrolet. Sedanen og stationcaren, som var baseret på Lacetti, hed i Europa Chevrolet Nubira.

Lacetti udgik af produktion i slutningen af 2010, og blev afløst af Cruze.

Navne 
På de forskellige verdensmarkeder bruges forskellige typebetegnelser for Lacetti:

Udvikling og produktionsstart 
Bilen blev designet af Italdesign (Giorgetto Giugiaro). Ikke kun formen, men også talrige tekniske komponenter, som f.eks. det standardmonterede ABS-system fra Bosch stammede fra Europa; derudover var undervognen afstemt i Storbritannien.

Bilen blev præsenteret som Daewoo på Frankfurt Motor Show den 13. september 2003 i Frankfurt am Main og kom på markedet den 24. april 2004. Til en begyndelse fandtes bilen med tre firecylindrede benzinmotorer fra 95 til 121 hk og i tre forskellige udstyrsvarianter.

Motorer 
Benzin
 1,4 liter, 1399 cm³, 70 kW (95 hk)
 1,6 liter, 1598 cm³, 80 kW (109 hk)
 1,8 liter, 1799 cm³, 89 kW (121 hk)

Diesel
 2,0 liter, 1991 cm³, 89 kW (121 hk)

Særlige kendetegn 
Chevrolet tilbød som en af de få fabrikanter Lacetti fra fabrikken med autogasanlæg. Gastanken var monteret i stedet for reservehjulet i reservehjulsbrønden og havde et rumfang på 53 liter LPG. Derved blev bilens rækkevidde ca. 450 km.

Eksterne henvisninger 

Lacetti
Små mellemklassebiler
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Otto er et næsehorn (film)

Otto er et næsehorn er en film fra 1983. Den er en filmatisering af bogen af samme navn fra 1972 af Ole Lund Kirkegaard med manuskript af Rumle Hammerich og Mogens Kløvedal og instruktion af Rumle Hammerich.

Medvirkende 
 Axel Strøbye
 Birgit Sadolin
 Kirsten Rolffes
 Judy Gringer
 Jørgen Kiil
 Egon Stoldt
 Leif Sylvester Petersen
 Peter Steen
 Erik Paaske
 Jannie Faurschou
 Jan Zangenberg
 Margrethe Koytu
 Anthony Michael

Kilder/henvisninger

Eksterne henvisninger 
 

Børnefilm fra Danmark
Film baseret på værker af Ole Lund Kirkegaard
Danske film fra 1983
Film instrueret af Rumle Hammerich
Harald Sandbæk

Harald Sandbæk (6. januar 1904 i Nørre Nissum – 6. november 1986) var en dansk sognepræst, Holmens provst og modstandsmand. Harald Sandbæk var far til Ulla Sandbæk, der også blev præst.

Liv og karriere 
Harald Sandbæk blev født den 6. januar 1904 på Portgården i Nørre Nissum hvor hans forældre boede, han var søn af højskoleforstander og landbrugskandidat Peder Sandbæk og Marie f. Friis.

Sandbæk blev student fra Odense Katedralskole og i 1924 og cand.theol. fra Københavns Universitet. I 1936 var han med til at stifte Dansk Samling.

Under besættelsen deltog Sandbæk aktiv i modstandsbevægelsen, hvor han blandt andet deltog i jernbanesabotage og blev i efteråret 1944 anholdt i Hadsten. Han blev tortureret af Gestapo, men undslap hårdt såret fangeskabet i forbindelse med det engelske bombardement af Gestapos hovedkvarterer i Jylland beliggende på Kollegierne i Universitetsparken i Aarhus.

Sandbæk var redaktør på værket Den danske kirke under besættelsen sammen med N.J. Raid.

Han blev Ridder af Dannebrogordenen 1963 og Ridder af 1. grad 1971.

Han ligger begravet på Holmens Kirkegård i København.

Referencer

Eksterne henvisninger 
 Biografi i Dansk Biografisk Leksikon

Provster fra Danmark
Personer fra Nørre Nissum
Faglitterære forfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Riddere af 1. grad af Dannebrog
Modstandsfolk fra Dansk Samling
Ofre for nazismen fra Danmark
Danskere i 1900-tallet
Socialdemokrater fra Danmark
Den Danske Brigade
Dansksprogede forfattere fra Danmark
Studenter fra Odense Katedralskole
Rodolphe Kreutzer

Rodolphe Kreutzer (født 16. november 1766, død 6. januar 1831) var en fransk violinist og komponist.

Kreutzer uddannede sig fra barn af som violinspiller og optrådte allerede 13 år gammel med en selvkomponeret violinkoncert. Efter at være ansat i operakapellet skrev Kreutzer en række operaer (heriblandt en Werther), der gennemgående gjorde megen lykke, men dog hurtig gik i glemme.

Som violinspiller og som komponist for dette instrument vandt Kreutzer derimod et blivende navn. Han var lærer ved Paris-konservatoriet, for hvilket han i forening med Rode og Baillot skrev en stor violinskole, og han gjorde glimrende kunstrejser til Tyskland og Italien. I 1817 blev Kreutzer kapelmester ved den store opera, en stilling, han atter opgav 1826.

Kreutzer har skrevet de fortræffelige violinstudier 40 Études ou Caprices, en række koncerter, der endnu benyttes som led i violinundervisningen, samt strygekvartetter, duetter, med mere. Beethoven tilegnede ham sin siden berømte violinsonate, opus 47 (Kreutzer-Sonaten).

Kilder

Eksterne henvisninger 

Violinister fra Frankrig
Klassiske komponister
Franskmænd i 1700-tallet
Franskmænd i 1800-tallet
Salmonsens
Operakomponister fra Frankrig
Almindelig bredblad

Almindelig bredblad (Rhizomnium punctatum) er et almindeligt mos i Danmark på fugtige brinker, især i løvskove.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Mniaceae
Planter i Danmark
Taraba

Taraba er en delstat i det øatlige Nigeria, grænsende til Cameroun mod øst. Den blev oprettet i 1991 og var tidligere en del af delstaten Gongola, som dette år blev delt i delstaterne Taraba og Adamawa.

Floden Benue løber gennem området, fra nord mod sydvest.

Eksterne kilder og henvisninger 

Nigerias delstater
Conradin Kreutzer

Conradin Kreutzer (2. november 1780 i Meßkirch—14. december 1849 i Riga) var en tysk komponist, søn af en møller. 

Hans forældre ønskede at han skulle være teolog, men han valgte tidligt musikken i stedet, og fik hurtigt skrevet et musikstykke. Sine studier fuldførte Kreutzer under Johann Georg Albrechtsberger i Wien, og i denne by levede Kreutzer derefter det meste af sit liv, i længere perioder som teaterkapelmester (således i flere år ved Kärntnerthor-Teater). 

Kreutzer var en meget produktiv komponist i omtrent alle musikkens genrer, og hans melodiøse, lidt sentimentale og på ingen måde dybtgående musik var særdeles yndet af hans samtid. Stor udbredelse fandt navnlig Nachtlager in Granada (1834) og musikken til Raimunds Verschwender samt nogle smukke mandskvartetter.

Kilder

Eksterne henvisninger 

 Conradin Kreutzer: Briefe – Gesamtausgabe 

Klassiske komponister fra Tyskland
Tyskere i 1700-tallet
Tyskere i 1800-tallet
Salmonsens
Cat (unix)

cat programmet er et standard UNIX-værktøj som sammenkæder og udskriver filindhold. Navnet er en forkortelse for det engelske ord catenate, et synonym for det engelske ord concatenate (dansk: Sammenkæde).

Specifikation 
Single Unix Specification specificerer opførslen at indholdet af hver fil givet i sekvens som parameter bliver udskrevet til standard output i samme sekvens.

Der er et parametervalg; u (unbuffered), med hvilket hver byte bliver skrevet til standard output uden anvendt buffer som data bliver læst. Mange styresystemer gør dette som udgangspunkt og ignorerer flaget.

Hvis en af input filnavnene er specificeret som en enkelt bindestreg (-), vil cat læse fra standard input på dette sted i sekvensen. Hvis ingen filer bliver specificeret, vil cat kun læse fra standard input.

Extensions 
Både BSD-versionerne af cat (ifølge OpenBSD-manpage) og GNU coreutils versionen af cat specificerer følgende parametervalg:

 b (kun GNU: --number-nonblank), nummererer ikke-blanke output-linjer
 n (kun GNU: --number), nummererer alle output-linjer
 s (kun GNU: --squeeze-blank), squeeze multiple adjacent blanke linjer
 v (kun GNU: --show-nonprinting), viser skrivbare tegn som om de var skrivbare, undtagen tabulatortegn og end-of-line tegnet
 t på BSD, -T på GNU, underforstås -v men viser også tabulatortegn som ^I
 e på BSD, -E på GNU, underforstås -v men viser også end-of-line tegn som $
 A viser alle tegn, også tabulatortegn og end-of-line tegn som ^I og $

Se også 
Liste af UNIX-værktøjer
split - en kommando som opdeler en fil til småbidder, som cat så kan sammenkæde.
 zcat
 paste (unix)

Kilder/referencer

Eksterne henvisninger 
 UNIX Style, or cat -v Considered Harmful - A paper by Rob Pike on proper Unix command design using cat as an example.

Manual pages 
cat(1) original manual page in the First Edition of Unix.

Andre 
Useless Use Of Cat Award

UNIX SUS2008-værktøjer
Unix hjælpeprogrammer til tekstbehandling
Jalingo

Jalingo er en by i det østlige Nigeria, ved foden af Shebshibjergene og cirka 40 km sydøst for floden Benue. Den er administrativ hovedby for delstaten Taraba og havde ved folketællingen 1991 et indbyggertal på 67.226, men befolkningen anslås i 2012 til 498.575 mennesker. Jalingo blev delstatshovedstad da delstaten Gongola blev delt i Adamawa og Taraba i 1991.

Jalingo er en markedsby, og har vejforbindelse til Yola og Wukari.

Eksterne kilder og henvisninger 

 Jalingo på Encyclopædia Britannica

Byer i Nigeria
Kopsætning

Kopsætning er en alternativ medicinsk metode som benytter undertryk med henblik på at bedre blodkredsløbet i huden, muskulaturen og i kroppens indre organer.

Alternativ behandling
Forældede medicinske teorier
Pseudovidenskab
Frederik Markmann

Frederik Joachim August Markmann f. Marckmann (13. oktober 1848 i København – 15. juli 1927 i Vejle) var en dansk embedsmand, der var den første formand for Dansk Boldspil-Union (DBU).

Embedskarriere 
Markmann var søn af rugbrødsbagermester Frederik Markmann og Bolette Poulsen. Han blev 1866 student fra det von Westenske Institut, 1872 cand. jur., var 1873-78 assistent i Overformynderiets bogholderi, derefter i Finansministeriet. Han blev 1889 fuldmægtig i Domænekontoret, 1892 amtsforvalter for Holstebro Amtstuedistrikt, 6. oktober 1909 Ridder af Dannebrog, 1913 udnævnt til amtsforvalter for Vejle Amtstuedistrikt samt skovkasserer for Randbøl Distrikt og fik 25. september 1921 (fra 30. samme måned) afsked fra statstjenesten og blev samtidig udnævnt til Dannebrogsmand. Markmann var også kommunal revisor i Holstebro og medlem af bestyrelsen for Vejle-Vandel Jernbane. Han oprettede og ledede i Holstebro en forsøgsanstalt for fiskeudklækning.

Sportsmand 
Da 26 foreninger den 18. maj 1889 stiftede Dansk Boldspil-Union, blev Frederik Markmann unionens første formand. Markmann spillede ikke fodbold til daglig, men dyrkede udelukkende langbold og tennis i Kjøbenhavns Boldklub (KB), som han også var medstifter af. Året efter blev han afløst på formandsposten af klubkammeraten Harald Hilarius-Kalkau.

Sent i sit liv ægtede Markmann 4. april 1926 i Sankt Nicolai Kirke i Vejle Thomasine Kirstine Frøsig (4. september 1870 i Jerne - 26. november 1950 i København), datter af gartner Niels Thomsen Frøsig og Ingeborg Mortensen. Markmann døde dog allerede året efter. Hun giftede sig 2. gang 14. juni 1945 i Hørsholm Kirke med kordegn ved Fredens Kirke i København Peter Lassen (13. maj 1893 i Funder - ?).

Referencer 
Danske Jurister 1736-1936.

Eksterne henvisninger 
 

Formænd for Dansk Boldspil-Union
Faglitterære forfattere fra Danmark
Riddere af Dannebrog
Jurister fra Danmark
Embedsmænd fra Danmark
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Dansksprogede forfattere fra Danmark
Rhizomnium

Rhizomnium er en slægt af mosser med 13 arter, hvoraf to findes i Danmark. Rhizomnium betyder 'Mnium med rhizoider'.

 Kærbredblad Rhizomnium pseudopunctatum
 Alm. bredblad Rhizomnium punctatum

Kilder 
 Smith, A. J. E. The Moss Flora of Britain and Ireland, 2004, Cambridge University Press, .
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Mniaceae
Cd (kommando)

cd, nogle gange også tilgængelig som chdir (change directory) er en kommandolinje kommando som ændrer det aktuelle arbejdskatalog i styresystemer såsom Unix, DOS, OS/2, AmigaOS, Windows og Linux. Kommandoen er også tilgængelig for brug i skalskripts og batchfiler.

chdir(2) er et systemkald som ændre det aktuelle arbejdskatalog, som defineret af POSIX. CHDIR() er også en Visual Basic funktion som ændrer arbejdskataloget.

Se også 
 Katalog struktur
 pushd og popd
 chroot

Kilder/referencer 

 Windows XP > Command-line reference A-Z > Chdir (Cd) from Microsoft TechNet

UNIX SUS2008-værktøjer
Hans Koch (præst)

Hans Winding Koch (født 9. april 1867 i Vejstrup ved Kolding, død 23. maj 1949 i København) var en dansk sognepræst og provst. 

Koch var en aktiv debattør i sin samtid og besatte flere tillidshverv, deriblandt formandsposten for Danmarks Kristelige Studenterforbund og Foreningen af antimilitaristiske præster.

Han var far til Hal Koch.

Hans Koch er begravet på Frederiksberg Ældre Kirkegård.

Kilder

Eksterne henvisninger 
 

Provster fra Danmark
Personer i Kraks Blå Bog (afdøde)
Personer i Dansk Biografisk Leksikon
Personer fra Jylland
Danskere i 1800-tallet
Danskere i 1900-tallet
Pacifister fra Danmark
Socialister fra Danmark
Foreningsformænd fra Danmark
Hans
Hans Koch

Hans Koch kan henvise til flere personer:

 Hans Koch (arkitekt) (1873-1922) – dansk arkitekt.
 Hans Koch (præst) (1867-1949) – dansk præst.
Pierre Daniel Chantepie de la Saussaye

Pierre Daniel Chantepie de la Saussaye (født 9 april 1848 i Leeuwarden, død 20 april 1920 i De Bilt) var en nederlandsk teolog og religionhistoriker.

I 1878 blev Chantepie de la Saussaye professor i religionshistorie i Amsterdam, og 1899 forflyttedes han til Universitetet i Leyden. Han var en af sin samtids betydeligste religionshistorikere, og han har skrevet en række værker, af hvilke de mest kendte er hans Lehrbuch der Religionsgeschichte (1. udgave 1887-89, 3. udgave, der er skrevet med bistand af en række fagmænd, 1905). Det var den første udførlige håndbog over hele religionshistorien. Som teolog søgte Chantepie de la Saussaye at forene den frie historiske forskning med positiv kristendom. Chantepie de la Saussaye virkede også som prædikant og som litteraturhistorisk forfatter.

Kilder 
 

Religionshistorikere
Teologer fra Nederlandene
Ansatte ved Leidens Universitet
Faglitterære forfattere fra Nederlandene
Nederlændere i 1800-tallet
Nederlændere i 1900-tallet
Professorer fra Nederlandene
Régis de Chantelauze

François-Régis de Chantelauze (23. marts 1821 i Montbrison, Loire - 3. januar 1888 i Paris) var en fransk historiker.

Af hans skrifter, hvoraf flere er blevne kronede af Akademiet, kan fremhæves: Marie Stuart, son procès et son exécution (1876), Le cardinal de Retz et l’affaire du chapeau (1878), Le cardinal de Retz et ses missions diplomatiques à Rome (1879) og Louis XVII (1884, med et supplement 1887).

Kilder 

 

Historikere fra Frankrig
Faglitterære forfattere fra Frankrig
Franskmænd i 1800-tallet
Salmonsens
Johan Kemp

Johan Valdemar Kemp (født 1. juli 1881 i Helsinki, død 20. oktober 1941 i Lahti) var en finsk idrætsmand, som deltog i OL 1908 i London.

Sport 
Kemp var tilmeldt i flere atletikdiscipliner samt i gymnastik ved OL 1908. Men skønt han var tilmeldt i både kuglestød, to diskoskastkonkurrencer og spydkast, deltog han kun i spydkast, hvor hans resultat dog ikke er kendt. 

Kemp var også med på det finske hold i mangekamp i gymnastik ved legene. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Øvrige karriere 
Kemp var i 1903 med i en strejke blandt finner i det finske storfyrstendømme mod værnepligten i det Russiske Kejserrige. Da han derfor frygtede for sin sikkerhed, boede han en tid i Lappland, men vendte hjem igen og fortsatte sin aktivisme.

Han var uddannet på Helsinki Universitet og blev derpå bankmand. I 1919 blev han afdelingsleder, hvilket han var i tyve år. Samtidig var han aktiv i de hvides modstand mod det russiske overherredømme og senere også aktiv på de hvides side i den finske borgerkrig.

Referencer

Eksterne henvisninger 

Gymnaster fra Finland
Atleter fra Finland
Deltagere for Finland ved sommer-OL 1908
Olympiske bronzemedaljevindere fra Finland
Jean Chantavoine

Jean Chantavoine (17. maj 1877 i Paris - 16. juli 1952 i Mussy-sur-Seine) var en fransk musikforfatter.
 
Chantavoine studerede blandt andet i Berlin under Max Friedländer og virkede fra 1903 i Paris som musikreferent og forfatter. Hans navn var særlig knyttet til den fortjenstfulde samling Les maîtres de la musique, hvilken han redigerede, og hvortil han har skrevet en Beethoven-biografi (1907) og en Liszt-biografi (1910). Chantavoine var også udgiver af en fransk oversættelse af Beethovens breve i udvalg (Correspondance de Beethoven 1904), har skrevet Musiciens et poètes (1912), Pages romantiques de Liszt (Paris og Leipzig) og oversat Wagners Niebelungenring og Parsifal på fransk.

Kilder 

 

Musikhistorikere
Musikforskere fra Frankrig
Faglitterære forfattere fra Frankrig
Franskmænd i 1800-tallet
Franskmænd i 1900-tallet
Personer fra Paris
Salmonsens
Chantavoine

Chantavoine er et fransk efternavn, der henviser til blandt andre:

 Henri Chantavoine (1850–1918), fransk digter
 Jean Chantavoine (1877–1952), fransk musikforfatter